Diari Oficial de la Generalitat Valenciana


Sumari del DOGV 4405, del 24-12-2002 (2002/14795)

RESOLUCIÓ de 8 de novembre de 2002, de la Direcció General de Treball i Seguretat Laboral, per la qual es disposa el registre i la publicació de l'Acta de revisió salarial per a 2002 del Conveni Col·lectiu de Treball del sector de Comerç Detallista de Carnisseria de les províncies de Castelló i València (Codi núm. 8000385).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4405

Data del DOGV
:   24-12-2002

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2002/14898


Data del document
:   08-11-2002

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * València
    * Castelló de la Plana
    * conveni col·lectiu
    * indústria càrnia
    * comerç al detall

RESOLUCIÓ de 8 de novembre de 2002, de la Direcció General de Treball i Seguretat Laboral, per la qual es disposa el registre i la publicació de l'Acta de revisió salarial per a 2002 del Conveni Col·lectiu de Treball del sector de Comerç Detallista de Carnisseria de les províncies de Castelló i València (Codi núm. 8000385). [2002/14081]
  
Vista l'Acta de revisió salarial per a 2002 del Conveni Col·lectiu de Treball del sector de Comerç Minorista de Carnisseria de les províncies de Castelló de les províncies de Castelló i València, presentada davant d'aquesta Direcció General de Treball i Seguretat Laboral el dia 30 d'octubre de 2002, firmat en data 25 d'octubre de 2002, d'una banda en representació dels treballadors pels sindicats UGT i CCOO PV o de l'altra en representació dels empresaris dels Gremis Provincials de Comerç Detallista de la Carn de València i Castelló, i d'acord amb el que disposa l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i els articles 2, 3 i 6 del Reial Decret 1040/1981, de 22 de maig, sobre Registre i Dipòsit de Convenis Col·lectius de Treball, aquesta Direcció General de Treball i Seguretat Laboral, d'acord amb les competències que té transferides pel Reial Decret 4105/82, de 29 de desembre, acorda
  
Primer
  
Ordenar que siga inscrit en el Registre de Convenis Col·lectius de Treball d'aquesta Direcció General, amb notificació a la Comissió Paritària, i que siga dipositat el text original de l'acta.
  
Segon
  
Disposar que siga publicat en el Diari Oficial de la Generalitat Valenciana.
  
València, 8 de novembre de 2002. El director general de Treball i Seguretat Laboral: Román Ceballos Sancho
  
Acta de reunió
  
A la ciutat de València, en la seu del Gremi Provincial de Carnissers Xarcuters de València, carrer Pinzón, 8-10, a les 16 h del dia 25 d'octubre de 2002, a fi de tractar sobre el Conveni Laboral del Sector del Comerç Detallista de la Carn, amb aplicació en les províncies de Castelló i València, es reunixen
  
Per part sindical, el senyor José Luis Correcher Parra, en representació de Comissions Obreres i el senyor José Ignacio Aguado Cantos, en representació de la Unió General de Treballadors.
  
Per part empresarial, el senyor Eusebi Vicente García, en representació dels Gremis Provincials del Comerç Detallista de la Carn de les Províncies de Castelló i Valencià.
  
Manifesten
  
Primer. Que amb efectes d'1 de gener de 2002 no van ser regularitzades per a l'any mencionat les taules salarials vigents durant l'anualitat de 2001, en el percentatge que el IPC el dia 31 de desembre del dit any, superava l'increment pactat.
  
Segon. Que tampoc s'ha acordat cap actualització salarial per a l'any 2002, sobre els salaris que hagueren de ser regularitats.
  
Tercer. Que és voluntat d'ambdues parts arribar a la firma d'un conveni per a tota la Comunitat, amb aplicació exclusiva per al sector del Comerç detallista de venda de Carn i Xarcuteria, ajustat a les seues característiques peculiars.
  
En virtut d'això, acorden
  
1. Revisar les taules salarials vigents en l'any 2001, incrementant-les en el 2,8%, percentatge que inclou revisió i actualització, per a la seua aplicació en l'any 2002.
  
2. Que la revisió mencionada siga amb caràcter retroactiu des l'1 de gener de 2002.
  
3. Mantindre íntegrament la resta de l'articulat del conveni 2000-2001.
  
4. Iniciar les negociacions per a integrar els comerciants del sector i els seus treballadors d'Alacant en un conveni únic per a tota la Comunitat.
  
En prova de conformitat, en la representació que cada part té, firmen la present en el lloc i en la data indicats.
  
TAULES SALARIALS ANYS 2002
  
PER AL COMERÇ DETALLISTA DE CARNISSERIA
  
XARCUTERIA DE CASTELLÓ I VALÈNCIA
  
OCUPACIONS SALARIS COMPLEMENT
  
 CONSOLIDAT
  
PERSONAL NO TITULAT
  
DIRECTOR GERENT 724'60 57'10
  
ENCARREGAT GENERAL 612'88 48'30
  
ENCARREGAT ESTABLIMENT 590'19 46'51
  
PERSONAL ADMINISTRATIU
  
CAP ADMINISTRATIU 567'71 44'74
  
COMPTABLE, OFICIAL ADMINISTRATIU 541'65 42'68
  
AUXILIAR ADMINISTRATIU 520'04 40'98
  
ASPIRANT ADMINISTRATIU MENOR 18 ANYS 456'20 23'16
  
PROFESSIONALS D'OFICI
  
MESTRE CARNISSER 612'88 48'30
  
PROFESSIONAL D'OFICI DE PRIMERA 567'71 44'74
  
DEPENDENT MAJOR
  
CONDUCTOR DE CAMIÓ
  
PROFESSIONAL D'OFICI DE SEGONA 541'65 42'68
  
DEPENDENT
  
CONDUCTOR REPARTIDOR
  
PROFESSIONAL D'OFICI DE TERCERA 520'04 40'98
  
AJUDANT DE DEPENDENT
  
MOSSO 515'93 40'66
  
APRENENT FINS A 18 ANYS 456'20 23'16